

Αρκαλοχώρι, 11/10/2024

Προς: ΜΜΕ

**ΔΕΛΤΙΟ ΤΥΠΟΥ**

**Συνάντηση Δημάρχου Μινώα Πεδιάδας Βασίλη Κεγκέρογλου με τον Σύλλογο Εργαζομένων ΟΤΑ Ν. Ηρακλείου**

 Συνάντηση σε καλό κλίμα είχαν το μεσημέρι της Παρασκευής, ο Δήμαρχος Μινώα Πεδιάδας Μινώα Πεδιάδας Βασίλης Κεγκέρογλου και ο Γενικός Γραμματέας του Δήμου Νίκος Μπελενιώτης, με το Σύλλογο Εργαζομένων ΟΤΑ Ν. Ηρακλείου.

Τα μέλη του Συλλόγου επισκέφθηκαν και τα τρία Δημοτικά Καταστήματα σε Θραψανό, Καστέλλι και Αρκαλοχώρι και έθεσαν υπόψιν του Δημάρχου τα προβλήματα των εργαζομένων της Τοπικής Αυτοδιοίκησης, επισημαίνοντας μεταξύ άλλων τα θέματα υποστελέχωσης των υπηρεσιών, την ανάγκη τροποποίησης του Οργανισμού Εσωτερικής Υπηρεσίας, την εφαρμογή του Νόμου για την υγεία και την ασφάλεια στην εργασία (μέσα ατομικής προστασίας Μ.Α.Π. κτλ), την ανάγκη ορισμού Προϊσταμένων στα «ακέφαλα» τμήματα, ενώ επί τάπητος τέθηκε και το πρόβλημα με τον απαρχαιωμένο στόλο αυτοκινήτων και βαρέων οχημάτων που έχει στη διάθεση του ο Δήμος.

Ο Δήμαρχος Βασίλης Κεγκέρογλου από την πλευρά του, ευχαρίστησε τα μέλη του Συλλόγου για την επίσκεψη τους στο Δήμο και τους ενημέρωσε για το σχεδιασμό της Δημοτικής Αρχής σε ότι αφορά την τροποποίηση του Οργανισμού Εσωτερικής Υπηρεσίας υπογραμμίζοντας με έμφαση την καθυστέρηση που υπάρχει ακόμα και για τη σημειακή τροποποίηση του Ν. 5056/23 που από την πλευρά του Δήμου έχει ολοκληρωθεί από τον Ιούνιο ωστόσο ακόμα δεν έχει εγκριθεί από τις αρμόδιες υπηρεσίες!

Επίσης αναφέρθηκε στο προγραμματισμό προσλήψεων και στο πρόγραμμα συντήρησης και επισκευής των οχημάτων και αντικατάστασης τους μέσω χρονομίσθωσης και προμήθειας ηλεκτρικών οχημάτων.